Viborger Samler, 1842-03-19
Nyeste Postefterretninger. Storbritannien og Jrland. London, d. 12te Marts. De officielle Efterretninger fra Afghanstan stadfæste de allerede meddeelte Beretninger og Tilintetgjørelsen af den britiske Hær i Cabul. At Dschellalabad forsvares af Briterne, bekræftes ligeledes. – J Anledning af flere af Stuart Wortley til Sir Rob. Peel rettede Spørgsmaal angaaende Troppernes Skjebne i Afghanistan og Dschellalabad samt angaaende det Haab, hin tvende Troppeafdelinger kunde nære om eventuel Undsætning fra Ostindien, erklærede Sir Robert foreløbigen, at han ikke turde udtale sig ganske uforbeholdent, men at han dog vilde stræbe at erklære sig saa bestemt som muligt De sidste Beretninger fra Calcutta vare af 22de Jan. kort efterat Generalgouverneuren havde erholdt Efterretningen om det paa Sir W. Maghien begaaede Mord; de fra Bombay vare af 1ste Febr. De nyeste Beretninger fra Bombay vare vel ikke officielle; men der var ingen Grund til at betvivle deres Jndhold. Man kunde ifølge de indløbne Beretninger ikke drage i Tvivl, at de engelske Tropper jo havde lidt et stort Uheld (a great reverse) i Cabul. En Convention var bleven afsluttet med Akhbar Chan, og desuagtet var paa en ligesaa forrædersk og troløs Maade, som Tilfældet var ved Maghtens Mord, den britiske Hær bleven angreben 3 Dags marscher fra Cabul; og der var ingen Tvivl om at en stor Ulykke (a great misfortune) havde rammet Troppecorpset. "Jeg maa imidlertid tilføie, vedblev Sir R. Peel, "at der ikke er nogen Grund til Modløshed. (Lydeligt Bifald). Hendes Maj. Regjering vil naturligviigribe enhver Forholdsregel for at gjenoprette et partiel Uheld (a partial disaster) af denne Art, hvis Størrelse vi allerede have oplevet under andre Omstændigheder, og jeg betvivler ikke, at Parlementet jo i enhver Henseende vil billige de Forholdsregler, vi ville være forpligtede til at træffe for at gjenoprette vore lidte Tab, og overbevise Folket her i Landet, i Jndien og i hele Verden om, at vi ikke ville skye nogensomhelst Anstrengelse for at hævde vore Besiddelser i Orienten." (Stærke og vedholdende bifaldsraab). – J samme Møde i Underhuset erholdt den ministerielle Kornbill den anden Læsning med 284 imod 179 Stemmer, og derefter fremtraadte Si Rob. Peel med sit længe ventede Forslag om Reformer i Finantsvæsenet. – Deficitet - Udgifterne til Expeditionerne imod China og Afghanstan fraregnede – anslog han for det løbende Aar (indtil April 1843) i Forbindelse med det stedfindende Deficit for det endnu ikke endte Finantsaar, til 4,820,000 Lstl., og desuden for det ostindiske Compagnie et Deficit af i det mindste 4,700,000 Lstl. Til at dække Deficitet og for at sikkre Ligevægten imellem Jndtægt og Udgift for Fremtiden, foreslog Ministeren: 1) En midlertidig Jndkomstskat (income-tax) af 7 d. pr. 1 Lstl. 5 af omrent 3 pC. Jndkomster under 150 Lstl. fritages for dette Paalæg, der iøvrigt træffer enhver anden Jndtægt, ja endog Reventerne af Fonds, uden Hensyn til om Jhændehaverne ere Ind= eller Udlændinge. Beløbet af denne Skat anslog han til 3,761,000 Lstl. om Aaret. Jrland skal fritages for denne Afgift, saalænge ingen Krig indtræder, og udrede sit Afgiftsquotum ved en Brændeviins- og Stempel=Afgift, hvis Beløb beregnedes til 410,000 Lstl.; kun de saakaldte absenters skulde af deres Jndtægter ogsaa udrede Jndkomstskatten. 2) En Udførselstold paa Steenkul, anslaaet til 200,000 Lstl. 3) For at fuldstændiggjøre disse Finantsplaner ved Tilveiebringelsen af en saavidt som muligt – fri og ubunden Handel skal en betydelig Nedsættelse af Jndførselstolden paa omtrent 750 i Toldtarisen anførte Artikler finde Sted, ved hvilken Foranstaltning der for Øieblikket vil opstaae et Minus i Toldintraderne af 1,218,000 Lstl. Til de begunstigede Artikler hører ikke Sukker, men Kaffe, paa hvilken sidstnævnte Artikel Tolden vil vorde reduceret til 4 d. af britisk og 8 d. af fremmed Kaffe. Ogsaa Tolden paa Tømmer fra Udlandet skal reduceres til 25 d. pr. Lod, derimod vil der finde en næsten aldeles fri Jndførsel Sted af Tømmer fra Canada. Med de anførte Forslag var det radicale Parti utilfreds; det yttrede at Folket ikke ønskede, en Jndkomstskat, men en Formueskat (property tax). At dømme efter Lord John Russells Yttringer, synes det at Whigpartiet i det Hele billiger den ministerielle Plan. 5 Reg. Jnfanterie og den 2den Bataillon af Skarpskytterne skulle ufortøvet completteres til 7200 Md., og 2 Reg. Jnfanteri og 1 Husarregiment snarest muligt indskibes til Ostindien. Til China indskibes Forstærkninger til 2 der staaende Regimenter. Ogsaa det ostindiske Compagnies Hær vil formodentlig vorde forøget betydeligt, efter en bengalsk Tidende skal der endog tales om at oprette 12 a 15 nye Regimenter.